PATVIRTINTA

 VšĮ Rokiškio psichiatrijos ligoninės direktoriaus

 2024 m. sausio 2 d. Įsakymu Nr. 4

**VIEŠOSIOS ĮSTAIGOS ROKIŠKIO PSICHIATRIJOS LIGONINĖS**

**Kokybės politika**

**MISIJA** − atsižvelgiant į Įstaigos pacientų ir kitų suinteresuotųjų šalių poreikius bei lūkesčius įsipareigojame teikti veiksmingas, mokslo įrodymais ir gerąja praktika pagrįstas sveikatos priežiūros, socialines, psichologines bei psichosocialinės reabilitacijos paslaugas.

**VIZIJA** – aukščiausios kokybės paslaugas teikianti sveikatos priežiūros Įstaiga.

**VERTYBĖS**

**Skaidrumas ir sąžiningumas –** laikomės aukščiausių moralės ir profesinės etikos principų. Visa įstaigos veikla atvira ir skaidri.

**Profesionalumas ir kokybės siekimas** – kokybiškų paslaugų teikimo siekimas, profesinio tobulėjimo ir kūrybiškumo skatinimas.

**Komandinis darbas, tolerancija ir pagarba** - dirbame pasitikėdami vieni kitais ir bendradarbiaudami, kad užtikrintume geriausią sveikatos priežiūrą pacientams ir darbuotojų motyvaciją.

**Reputacija -** siekiame sukurti teigiamą visuomenės nuomonę apie įstaigą ir čia dirbančiuosius.

**KOKYBĖS TIKSLAI**

**Pacientui ir visuomenei**

* Kiekvienam pacientui užtikrinti saugias, kokybiškas, individualias ir savalaikes psichikos sveikatos priežiūros paslaugas nepriklausomai nuo jo tautybės, lyties ir socialinės padėties.
* Įvertinti ir tiksliai apibrėžti pacientų poreikius bei lūkesčius įvairiose psichikos sveikatos priežiūros etapuose, ir suformuoti uždavinius kiekvienam klinikiniam padaliniui.
* Diegti medicinos mokslo įrodymais pagrįstus inovatyvius diagnostikos ir gydymo metodus.
* Vykdyti pacientų mokymo bei visuomenės švietėjišką veiklą, informacijos apie medicinos mokslo ir praktikos pasiekimus sklaidą.
* Įtraukti kuo daugiau pacientų į užimtumo ir priešdarbines reabilitacijos veiklas.

**Darbuotojui**

* Užtikrinti saugią darbo aplinką darbuotojams, jų aprūpinimą reikalingais resursais psichikos sveikatos priežiūros paslaugoms teikti.
* Kurti palankų psichologinį mikroklimatą, nuolat gerinti darbuotojų pasitenkinimą darbu, tobulinant vidinę komunikaciją Įstaigoje ir bendradarbiavimą tarp struktūrinių padalinių.
* Užtikrinti, kad Įstaigoje dirbtų tinkamos kvalifikacijos darbuotojai, sudarant jiems palankias sąlygas mokymuisi, tobulėjimui ir kvalifikacijos kėlimui.

**Organizacijai**

* Kasmet peržiūrėti ir įvertinti Įstaigos kokybės politiką, kad ji atitiktų Lietuvos Respublikoje ir Europos Sąjungoje keliamus reikalavimus.
* Vykdyti pokyčius, kasmet įvertinus Įstaigos veiklos rezultatus bei atsižvelgus į suinteresuotųjų šalių poreikius ir lūkesčius.
* Nuolat analizuoti reikalavimus kokybiškai paslaugai, paslaugų poreikį bei pasiekimus teikiant psichikos sveikatos priežiūros paslaugas.
* Nuolat tobulinti ir atnaujinti technologijas, susijusias su visais Įstaigos kokybės valdymo sistemos procesais.
* Diegti šiuolaikiškus kokybės sistemos valdymo principus, efektyviai naudoti turimus išteklius kokybiškų psichikos sveikatos priežiūros paslaugų teikimui ir įsipareigojimų vykdymui.
* Vykdyti sveikatos priežiūros paslaugų vidaus kontrolę (įskaitant ir finansų kontrolę), rizikų valdymą ir teikiamų paslaugų gerinimą.
* Nuolat tobulinti kokybės vadybos sistemą pagal LST EN ISO 9001:2015 reikalavimus.
* Siekti, kad Lietuvos Respublikos institucijos, kitos asmens sveikatos priežiūros įstaigos, pacientų ir medikų visuomeninės organizacijos bei kitos suinteresuotosios šalys pasitikėtų mūsų Įstaiga kaip organizacija, kurios kilnūs tikslai pagrįsti realiai įgyvendinamais darbais ir puikiais rezultatais, abipuse pagarba ir skaidriu bendradarbiavimu.

Kokybės politika yra viešai skelbiama VšĮ Rokiškio psichiatrijos ligoninės internetiniame puslapyje www.rpl.lt.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_